**ROMÂNIA**

**JUDEŢUL SUCEAVA**

**COMUNA STROIEȘTI**

**Compartimentul agricol și urbanism**

**Nr. 498 din 25.01.2019**

 Stimați consilieri,

 Prin Planul Urbanistic Zonal se stabilesc, în baza analizei contextului social, cultural, istoric, urbanistic și arhitectural, reglementări cu privire la regimul de construire, funcțiunea zonei, înălțime maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor față de aliniament și distanțele față de limitele laterale și posterioare ale parcelei, caracteristicile arhitecturale ale clădirilor, materialele admise.

 Planul urbanistic zonal cuprinde reglementări asupra zonei referitoare la:

* Organizarea rețelei stradale;
* Organizarea arhitectural-urbanistică în funcție de caracteristicile structurii urbane;
* Modul de utilizare a terenurilor;
* Dezvoltarea infrastructurii edilitare;
* Statutul juridic și circulația terenurilor;
* Protejarea monumentelor istorice și servituți în zonele de protecție ale acestora.

Elaborarea Planului urbanistic zonal este obligatorie în cazul:

**a)** zonelor centrale ale localităţilor;
**b)** zonelor construite protejate şi de protecţie a monumentelor;
**c)** zonelor de agrement şi turism;
**d)** zonelor/parcurilor industriale, tehnologice şi zonelor de servicii;
**e)** parcelărilor, pentru divizarea în mai mult de 3 parcele;
**f)** infrastructurii de transport;
**g)** zonelor supuse restructurării sau regenerării urbane;
**h)** altor zone stabilite de autorităţile publice locale din localităţi, potrivit legii.

 Au fost prezentate si depuse pentru avizarea PUZ– „***Întocmire P.U.Z. pentru introducerea în intravilanul comunei Stroieşti a suprafeţelor de teren: 15.585 mp, 30.000 mp, 7.865 mp şi 6.550 mp în vederea construirii unui sediu de birouri, service auto, spaţii de depozitare, platformă betonată, sistematizare verticală, împrejmuire, fântână, bazin vidanjabil, racorduri şi branşamente şi racord la drumul comunei Stroieşti***” în comuna Stroiești, sat Stroiești, jud. Suceava, întocmit de SC Avensis Company SRL următoarele:

 - proiect nr. 228/2018 – Studiu geotehnic întocmit de S.C. Romproject Road S.R.L. Suceava;

 - proiect nr. 722/2018 –*Întocmire P.U.Z. pentru introducerea în intravilanul comunei Stroieştia suprafeţelor de teren: 15.585 mp, 30.000 mp, 7.865 mp şi 6.550 mp în vederea construirii unui sediu de birouri, service auto, spaţii de depozitare, platformă betonată, sistematizare verticală, împrejmuire, fântână, bazin vidanjabil, racorduri şi branşamente şi racord la drumul comunei Stroieşti”* FAZA – PUZ - întocmit de SC Avensis Company SRL;

 - procesul-verbal nr. 1713/2018 privind predarea Studiului Topografic;

- avizul nr. 60 din 18.12.2018 al Consiliului Județean Suceava – Arhitect – șef;

- avizul nr.4399 din 14.09.2018 a Delgaz Grid SA;

- aviz favorabil nr. 4213/18/SU-SV din 10.09.2018 a Inspectoratului pentru Situații de Urgență ʺBucovinaʺ al Județului Suceava;

- aviz favorabil nr. 269909 din 09.11.2018 – emis de Inspectoratul de Poliţie Judeţean Suceava – Serviciul Rutier;

- notificarea nr. 20467/10.12.2018 a Direcției de Sănătate Publică Județeană Suceava;

- aviz favorabil nr. 15306/20.11.2018 a Direcţia Regională Drumuri şi Poduri Iaşi;

- aviz nr. 391/20.10.2018 – Sucursala Reginală de Căi Ferate Iaşi;

- decizia nr.54 din 06.11.2017 priviond aprobarea scoaterii definitive din circuitul agricol a terenului situat în extravilanul, în judeţul Suceava, comuna Stroieşti parcelele cadastrale nr. 33753, 33754, 33755 şi 30904 în suprafaţă totală de 60.000 mp emisă de Direcţia pentru Agricultură Judeţeană Suceava;

- avizul pentru PUZ nr. 127/06.09.2018 a Filialei Teritoriale de Îmbunătățiri Funciare Moldova Nord – Unitatea Administrativă Suceava;

- aviz prealabil de oportunitate nr. 5646 din 06.09.2018 emis de Primăria Comunei Stroieşti, judeţul Suceava;

- decizia etapei de încadrare nr. 79 din 12.10.2018 a Agenției pentru Protecția Mediului Suceava.

Propun ca potrivit art. 56 alin.(4) din Legea nr.350/2001 privind amenajarea teritoriului şi urbanismul, cu modificările şi completările ulterioare, ca prezenta documentație de urbanism să aibă valabilitatea de 2 ani, deoarece investiția este una de durată și complexitate ridicată: "*construirii unui sediu de birouri, service auto, spaţii de depozitare, platformă betonată, sistematizare verticală, împrejmuire, fântână, bazin vidanjabil, racorduri şi branşamente şi racord la drumul comunei Stroieştiʺ*

 Având în vedere cele prezentate mai sus supun spre aprobarea proiectul de hotărâre în forma prezentată de inițiator.

RESPONSABIL URBANISM,

Maranda Dumitrița –Oana

Stroiești, 25.01.2019